ওই এলাকার হাজ্বী দুলাল মাতুব্বর, মনির বেপারী, মোকসেদ তালুকদার, আলী হোসেনসহ একাধিক বক্তিরা জানান, একই গ্রামের বাসিন্দা বরিশাল জেলা উত্তর বিএনপির প্রভাবশালী সদস্য (বর্তমানে বহিঃস্কৃত) ও আইনজীবী মজিবুর রহমান দুলাল এবং তার ভাতিজা তারিকুল হাসান পলাশ দীর্ঘদিন থেকে সন্ত্রাসী বাহিনীর মাধ্যমে এলাকার একক আধিপত্য বিস্তার করে আসছে। তাদের সহযোগী সন্ত্রাসীরা প্রকাশ্যে সবধরনের অপকর্ম করে আসলেও মিথ্যে মামলায় জড়িয়ে দেয়ার ভয়ে তাদের বিরুদ্ধে কেউ প্রতিবাদ করতে সাহস পায়না। গত ছয় বছর ধরে প্রভাবশালীদের হামলা ও মামলার ভয়ে ওই গ্রামের অধিকাংশ যুবক ও কিশোর নিজ গ্রাম ছেড়ে দেশের বিভিন্নস্থানে আশ্রয় নিয়েছেন। সন্ত্রাসীদের হাতে সম্ভ্রব্য হারানোর ভয়ে গ্রামের যুবতীরাও অন্যত্র আশ্রয় নিয়েছে। এ সুযোগে থানা পুলিশের সাথে আতাত করে সন্ত্রাসীরা নিরবে নিরিহ গ্রামবাসীর কাছ থেকে চাঁদাবাজি, প্রকাশ্যে বাড়ি ঘরে হামলা চালিয়ে গবাদি পশুসহ মূল্যবান মালামাল লুটপাট করে নিয়ে যাচ্ছে।